OpenLLM-France/wikimedia huggingface dataset:
# Marion Eames

Marion Eames (Birkenhead, Cheshire, Ingalaterra, 1921eko otsailaren 5a - Dolgellau, Gwynedd, 2007ko apirilaren 3a) galeserazko eleberrigile nabaria izan zen, hizkuntza horretaz aritutako emakumezko idazleen artean aipagarrienetarikoa.
Marion familia galestarrean jaio zen eta haurtzaroa Dolgellau herrian igaro zuen lau urte zituenetik. Musika zalea izan zen, eta harpa eta piano jotzen ikasi zuen Londonen.
Aberystwytheko unibertsitatean lan egin zuen BBCrako Cardiffen irrati ekoizle bihurtu baino lehen. Garai hartan Pobol Y Cwm saiorako gidoiak idazten zituen. Halabert, Plaid Cymru alderdian ere sartu zen.

## Bibliografia

Haren lanik ezagunena Y Stafell Ddirgel"("Gela sekretua"), 1969an argitaratua, aurrerantzean telebistaratu zutena. 1995ean autobiografia argitara eman zuten.
Lan hautatuak:
* Rhiandir Mwyn ("Fair Wilderness", 1972).
* I Hela Cnau ("Intxaurrak biltzera", 1978)
* Sionyn a Siarli (1978)
* Y Gaeaf sydd Unig (1982)
* Seren Gaeth ("Izar gatibua", 1985)
* Y Ferch Dawel ("Neska ixila", 1992)
* A Private Language? (1997)
* Sionyn a Siarli a'r Bws Hud
* Duwies y Llyn yng Nghyfres Cled (2000)
* Baner Beca (2004)

## Ikus, gainera

* Galestar ezagunen zerrenda

## Kanpo loturak

* (Ingelesez) Biografia "The Independent" egunkarian
* Datuak: Q3185104
# Marion Heights (Pennsylvania)

Marion Heights Pennsylvaniako borough bat da. Northumberland konderrian kokatua dago. 2010ean 611 biztanle zituen, 0,52 kilometro koadrotan banatuta.

## Ikus, gainera

* Northumberland konderria

## Kanpo estekak

* Datuak: Q1186702
* Multimedia: Marion Heights, Pennsylvania / Q1186702
# Margaritasita

Margaritasita oxido motako minerala da eta carnotita taldearen kidea da.

## Ezaugarriak

Margaritasita oxido mineralaren formula kimikoa hau da: ${\ce {(Cs,K,H3O)2(UO2)2(VO4)2 * H2O}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Margaritasite: Mineral information, data and localities.» www.mindat.org (Noiz kontsultatua: 12-05-2019).
# Margarita y el lobo

Margarita y el lobo (eusk.: 'Margarita eta otsoa') 1969ko Cecilia Bartolomé espainiar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
1969. urtea. Margaritak elizako epaileari aurka egiten dio bere ezkontza-bereizketaren epaiketan. Gorputz eta ondasunen bereizketa soila, gehitzen du epaileak, ezkontza bizitza osorako baita. Eta egun neketsu horretan zehar, urte horietan bere bizitza nolakoa izan den ikusiko dugu.

## Aktoreak

* Julia Peña: Margarita
* José Antonio Amor: Lorenzo
* Ernesto Martín: Andrés
* Paloma Guzmán: Natalia
* Luis Porcar: Alejandro
* Lola Lemos: Lorenzorena ama
* Andrés del Río: Lorenzo aita
* Miguel Buñuel: elizako epailea
* Elena Escobar: Elenita lehengusina
* Luis Fernando Amor: arte-kritikaria

## Erreferentziak

* ↑ www.sansebastianfestival.com

## Kanpo estekak

* Datuak: Q19999821
# Margaritifera auricularia

Margaritifera auricularia Margaritifera generoko moluskua da, mendebaldeko Europan endemikoa dena. Bere oskolek 180 mm-ko luzera ere badute.
Basa eta Itsas Fauna eta Landaredian Arriskuan dauden Espezieen Euskadiko Zerrendan sartu zuten.

## Erreferentziak

* ↑ (Ingelesez) Araujo, R. & Ramos, M. A.. (1998). «Margaritifera auricularia (Unionoidea, Margaritiferidae), the giant freshwater pearl mussel rediscovered in Spain» Graellsia (54): 129-130..
* ↑ Eusko Jaurlaritza. (2013-7-5). Agindua, 2013ko ekainaren 18koa, Ingurumen eta Lurralde Politikako sailburuarena. Honen bidez, Basa eta Itsas Fauna eta Landaredian Arriskuan dauden Espezieen Euskadiko Zerrenda aldatzen da. .

## Kanpo estekak

* Datuak: Q2861132
* Multimedia: Margaritifera auricularia / Q2861132
* Espezieak: Margaritifera auricularia
# Logista

Compañía de Distribución Integral Logista Holdings, S.A. edo Grupo Logista txikizkarien arloan lan egiten duen espainiar enpresa da. Taldeak- garai bateko Tabacalera (gero Altadis izango zena) konapiniaren oinordekoa- tabakoa, produktu farmazeutikoak, liburuak eta aldizkako argitalpenak banatzen ditu, baita transakzio elektronikoak ere, besteak beste. Logistak distantzia luzeko eta karga osoko garraio-zerbitzuak, tenperatura kontrolatuko garraio-zerbitzuak, paketeria industriala eta premiazko mezularitza-zerbitzuak ere eskaintzen ditu.
300.000 banaketa-puntu inguru ditu Espainian, Frantzian, Italian, Portugalen eta Polonian, eta 45.000 salmenta-terminal inguru. Europako banaketa-konpainia garrantzitsuenetako bat da.

## Erreferentziak

* 1 2 (Ingelesez) Bloomberg. Compañía de Distribución Integral Logista Holdings, S.A.: Private Company Information - Businessweek. .

## Kanpo estekak

* Datuak: Q28226300
# Logitech

Logitech ordenagailuentzako osagai periferikoak ekoizten dituen enpresa da. 1981ean sortu zen eta egoitza nagusia Suitzako Romanel-sur-Morges herrian dauka.
2006ko datuen arabera 8.000 langile zituen.

## Kanpo estekak

* (Ingelesez) Logitech-en webgunea.
* Datuak: Q223127
* Multimedia: Logitech / Q223127
# Logny-lès-Aubenton

Logny-lès-Aubenton Frantziako udalerri bat da Aisne departamenduan dagoena, Frantzia Garaia eskualdean. 2013an 78 biztanle zituen.

## Demografia
### Biztanleria

2007an udalerrian erroldatutako biztanleak 75 ziren. Familiak 32 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 12 seme-alabarik gabeko familiak ziren eta 8 seme-alabarik gabeko bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 38 etxebizitza zeuden, 32 familiaren etxebizitza nagusia ziren, 5 bigarren erresidentzia ziren eta 1 hutsik zegoen. Etxebizitza guzti hauek 38etxeak ziren. 32 etxebizitza nagusietatik 27 bere jabearen bizilekua ziren, 2 alokairuan okupaturik zeuden eta 3 doan lagata zeuden; 7 etxek hitu gela zituzten, 6 etxek lau zituzten eta 19 etxek bost zituzten. 23 etxek euren parking plaza propioa zuten azpian. 11 etxetan ibilgailu bat zegoen eta 13 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Logny-lès-Aubenton udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 8 | 75-79 | 8 |
| 0 | 70-74 | 4 |
| 4 | 65-69 | 4 |
| 0 | 60-64 | 0 |
| 8 | 55-59 | 4 |
| 0 | 50-54 | 0 |
| 0 | 45-49 | 0 |
| 4 | 40-44 | 0 |
| 4 | 35-39 | 4 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 4 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 36 ziren, horien artean 21 aktiboak ziren eta 15 inaktiboak ziren. 21 pertsona aktiboetatik 20 lanean zeuden (13 gizon eta 7 emakume) eta 1 langabezian (1 gizon). 15 pertsona inaktiboetatik 8 erretiraturik zeuden, 4 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra ibilgailuen saltze eta konpontze enpresa batena zen.
2000. urtean Logny-lès-Aubenton udalerrian 9 nekazaritza-ustiategi zeuden, 666 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q872573
* Multimedia: Logny-lès-Aubenton / Q872573
# Login Geiden

Lodewijk Sigismund Vincent Gustaaf van Heiden Lehen Reicheko kondea (errusieraz: Логин Петрович Гейден; transkribatutako errusiar izena: Login Petrovitx Geiden izena hartu zuen) (1773ko irailaren 6a - 1850eko urriaren 17a) Navarinoko guduan (1827) Errusiar Itsas Armada Inperialeko eskuadroi baten buru izandako nederlandar almirantea izan zen.
* Datuak: Q928539
* Multimedia: Login Geiden / Q928539
# Logisis

Logisis Gelechiidae familiako tximeleta genero bat da. Bere espezie tipoa Logisis achroea da.

## Espezieak

| Espeziea | Irudia | Egoera |
| Logisis achroea | | daturik gabe |

## Kanpo estekak

* Datuak: Q18522659
# Logistika militar

Logistika militarra indar militarren mugimendua, hornidura eta mantentze-lana planifikatzeaz eta gauzatzeaz arduratzen den diziplina da. Adiera osatuenean, hainbat alderdi lantzen dituzten alderdi edo eragiketa militarrak dira.
Elementu horiek honako hauek dira: diseinua, garapena, eskuratzea, biltegiratzea, banaketa, mantentze-lanak, ebakuazioa eta materialaren kokapena; langileen garraioa; instalazioak eskuratu edo eraikitzea, mantentzea, ustiatzea eta jartzea; eta azkenik, medikuaren eta osasun-zerbitzuen laguntza.

## Historia

Logistika hitza grekoko logistikos adjektibotik dator, eta kalkuluan trebe esan nahi du. Hitzaren lehen erabilera administratiboa erromatarren eta bizantziar garaian izan zen, Logista titulua zuen funtzionario administratibo militar bat zegoenean. Une hartan, hitzak, itxuraz, zenbakizko kalkuluekin zerikusia zuen trebetasun bat zekarren.
Historikoki, armada batentzako hornidurak elikagaien ikerkuntzaren edo arakatzearen bidez lortzen ziren lehenik, batez ere elikagaien eta bazkaren kasuan, eskualde lehortu baten zehar bidaiatzen zuenean edo denbora luzez leku batean geratzen bazen, baliabideak berehala agortzen baitziren. Armadak zuen bigarren beharra eramatea zen, itsasontziekin, karga-animaliekin, bagoiekin edo soldaduen bizkar gainean. Horri esker, armadak autosufizientzia pixka bat zuen, eta, XIX. mendera arte, soldadu batek kanpaina oso baterako behar zuen munizio gehiena gainean eraman lezake. Hala ere, metodo horrek bagaje-tren zabal eramatera behartzen zuen, armadaren aurrerapena eta tiro-arma bizkorragoen garapena geldiaraz zitzakeena, eta armadak laster gainditu zuen bere burua hornitzeko gaitasuna. Industria iraultzatik aurrera, teknologia, teknika- eta administrazio-aurrerapen berriek hirugarren metodo bat ekarri zuten: hornidurak atzealdeko eremu batean mantentzea eta frontera garraiatzea. Horrek XXI. mendean hasi zen iraultza logistiko bat eragin zuen, eta nabarmen hobetu zituen armada modernoen gaitasunak, eta, aldi berean, sistema berri horren mende jarri zituen.

## Erreferentziak

* 1 2 AAP-6 2009, NATO Glossary of Terms and Definitions.
* ↑ Kress, pàg. 10–11
* ↑ Earl J. Hess, Civil War Logistics: A Study of Military Transportation (2017) ch 1

## Bibliografia

* Kress, Moshe. Operational Logistics: The Art and Science of Sustaining Military Operations. Kluwer Academic Publishers, 2002. ISBN 1-4020-7084-5.
* Datuak: Q163059
* Multimedia: Military logistics / Q163059
# Logikaren Munduko Eguna

UNESCOren Konferentzia Orokorrak urtarrilaren 14a Logikaren Munduko Eguna aldarrikatzen du, Filosofia eta Giza Zientzien Nazioarteko Kontseiluarekin (CIPSH) batera.
Aipatutako datak Kurt Gödel-en heriotza eta Alfred Tarskiren jaiotza oroitzen ditu, XX. mendeko logikaren jakintsu nabarmenetako bi.

## Logikaren Munduko Eguna 2021

2019ko azaroaren 13an, UNESCOren Konferentzia Orokorrak 40 C/74 Ebazpenaren bidez, urtarrilaren 14ko Logikaren Munduko Eguna aldarrikatu zuen, Filosofia eta Giza Zientzien Nazioarteko Kontseiluarekin (CIPSH) batera.

## Erreferentziak

* ↑ Proclaims 14 January “World Logic Day”. .
* ↑ Proclamation of a World Logic Day. .
* ↑ Día Mundial de la Lógica. . Unesco

## Kanpo estekak

* Logikaren Munduko Egunaren webgune ofiziala
* Datuak: Q104850441
# Los Chimberos

Los Chimberos, euskal folk musika talde bat da, nagusiki bilbainada azpigeneroan nagusi. Taldearen izenak bere Bilboko jatorria ongi adierazten du.

## Ibilbidea

1939an Goyo Nadal musikariak bilbotar musika herrikoiaren alaitasun eta umore Zazpikaleetatik atera eta ona nonahi hedatzeko asmoz taldea osatu zuen. Garai hartan euskal musikaren azpigenero honi bilbainada ala txinberada deitzen zitzaion.
Urteen poderioz taldean musikari ugariren joan-etorria izan da, tartean Goyoz gain, Iñaki Nadal anaia, Felipe García, Jesus Ibarra, Jose Luis Basterra, Amando Ortega, Josetxu Landa, Baldomero Alvarez, Iñaki Mangado, Adolfo Aranzana, Josetxu Ferrer, etab.
Denborarekin bilbotar eta euskal abestiez gain beste eskualdeetako batzuk ere abestu zituzten, baina beti bilbotar eta euskal abestiak nagusi zirela. Euskal Herriaz gain Espainia, Europa eta Amerikan barna kontzertuak eman zituzten.
Bitxikeria gisa eta ironikoki, gipuzkoar txuri-urdin askok jakin ez arren bilbotar hauek Txuri-urdin ereserkiaren bi maite eta ezagunenetako baten egileak dira, hain zuzen ere, oraintxuki bai Atotxako zelaian nahiz Anoeta estadioan akordeoiaren doinu hotsa zeukana.
2000. urtean taldekideen ondorengoek taldea bersortu eta taberna nahiz antzokietan, Euskal Herriko nahiz beste herrialdeetako abestiak abesteari ekin zioten. Gaur egungo taldekideak bederatzi dira: Alberto Núñez, Koldo Villar eta Jon Basterra (ahotsak), Ibán Galdos (akordeoia), Bernardo Vázquez (bateria), Iñigo Corcuera (baxua eta kontrabaxua), Gorka Aginaga (pianoa), Josu Auinaga (gitarra) eta Patxi Goikoetxea (latindar perkusioak).

## Ikus gainera

* Bilbainada

## Kanpo estekak

* Los Chimberos taldeari buruzko artikulua irakurgai (Gaztelaniaz)
* Datuak: Q60028646
# Los Chichos

Los Chichos flamenko-runba musika talde madrildarra izan zen, Juan Antonio Jiménez Muñoz Jero eta Emilio eta Julio González Gabarre anaiek osatuta. 1973an sortu zirenetik, 22 album sortu eta 22 milioi ale saldu dituzte.

## Diskografia
### (1973-1989) Jerorekin

* Ni más, ni menos (1974)
* Esto sí que tiene guasa (1975)
* No sé por qué (1976)
* Son ilusiones (1977)
* Hoy igual que ayer (1978)
* Amor y ruleta (1979)
* Amor de compra y venta (1980)
* Bailarás con alegría (1981)
* Para que tú lo bailes (1981)
* Ni tú, ni yo (1982)
* Déjame solo (1983)
* Adelante (1984)
* Yo, El Vaquilla (1985)
* Porque nos queremos (1987)
* Ojos negros (1988)
* Esto es lo que hay (1989)

### (1991-2008) Jero gabe

* Sangre gitana (1991)
* ¡Amigo, no pasa ná! (1995)
* Gitano (1997)
* Ladrón de amores (2001)
* Cabibi (2002)
* Hasta aquí hemos llegado (2008)

### Bildumak

* Sus 22 mejores Canciones (1995)
* Ni más, ni menos (1999)
* Todo Chichos: De la Rumba somos los dueños (2004)
* Los Chichos: Canalleo, rumba y jaleo (2006)
* Todo Chichos: Edición Oro (2009)
* Los Chichos: (1973-2014) 40+1 Aniversario (2014)

## Erreferentziak

* ↑ Telecinco. Los Chichos, el alma de la rumba. .

## Kanpo estekak

* Datuak: Q3330642
* Multimedia: Los Chichos / Q3330642
# Los Chikos del Maíz

Los Chikos del Maíz rap politikoa jorratzen duen musika talde valentziarra da, MCs Nega, Toni El Sucio eta Bokah DJak osatutakoa. Abestien letretan hainbat gai ezberdin darabiltzate: egoera politiko-soziala, terrorismoa, monarkia, lan baldintzak, estatuko hip-hopa eta abar.
Estilo garratz eta zuzena izateagatik nabarmendu dira; literatura, zinea, politika edota kulturaren munduari erreferentzia eginez. Taldeko kideak marxista zientifikotzat eta antifaxistatzat aurkezten dute haien burua beren abestietan edota eskainitako elkarrizketetan. Sarkasmoz beteriko beren letrek mugimendu komunistaren inguruko gazteriaren arreta sortu zuen hasiera batean, nahiz eta mugimendu eta pentsaera ezberdinetako jendea ere erakarri dituen beren letretan erabilitako umore beltz eta mezu konprometituengatik.
Taldearen izena Stephen Kingen liburu baten izenburutik hartua da, Children of the Corn.

## Biografia

Taldea 2004. urtean sortu zen El Toni, La Nota Más Alta taldeko kide garai haietan, eta El Nega, 13 Pasos taldeko partaidea, elkartu zirenean. Aurrerago, messenger-en bidez errimak elkarri bidaltzen hasi eta antzeko pentsaerak zituztela ohartu ziren. Hala, 2005. urtean Miedo y asco en Valencia (izenak Miedo y asco en Las Vegas izeneko filmari erreferentzia egiten dio) maketa kaleratu zuten. Maketa honen bitartez beren buruak ezagutzera eman eta Valentziako probintzian lehen kontzertuak antolatzen hasi ziren. Bi urte geroago A D10s le Pido maketa kaleratu zuten Diego Maradona futbolariari eskeinia. Bigarren maketa honen ondoren estatu mailan kontzertuak ematen hasi ziren eta beren izena geroz eta ezagunagoa egiten hasi zen.
2008an, Negak Geometría y Angustia izeneko bakarkako album bat kaleratu zuen, Interneteko deskargetan arrakasta handia izan zuena. Maketa horretako "Vais a tragar saliva" abestiaren oinarri instrumentala Madonnaren "Die Another Day" abestiaren sampler bat da. 2009an Negak diskoetxe batekin sinatu zuela jakinarazi zuen eta Pasión de Talibanes lanaren prestaketa abiatu zuen.
Urte hortan bertan, Segiko kideen atxiloketen ostean, Los Chikos del Maíz-ek manifestu bat helarazi zuten atxilotuei beren elkartasuna adieraziz.

## Diskoak

Los Chikos del Maízek hainbat maketa disko kaleratu ditu, taldekideen bakarkako diskoez gainera. 2011ko maiatzaren 31n beren lehen erreferente diskografikoa den Pasión de Talibanes lana kaleratu zuten, BOA diskoetxearen eskutik. Hona hemen taldearen lanen zerrenda:
* Miedo y asco en Valencia (2005)
* A D10s le Pido (2007)
* Pasión de Talibanes (2011)
* United Artists of Revolution (2013), Habeas Corpus taldearekin
* La Estanquera de Saigón (2014)
* Trap Mirror (2016)
* Comanchería (2019)

## Erreferentziak

* 1 2 .

## Kanpo estekak

* {es}Diskografia.
* Datuak: Q9023950
* Multimedia: Los Chikos del Maíz / Q9023950
# Los Cerralbos

Los Cerralbos Toledoko udalerria da, Torrijos eskualdean dagoena.
2009ko urtarrilaren 1eko erroldaren arabera 514 biztanle zituen.

## Ikus, gainera

* Toledoko udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q14969
* Multimedia: Los Cerralbos / Q14969
# Los Cinco Bilbainos

Los Cinco Bilbainos, euskal folk musika talde bat da, nagusiki bilbainada azpigeneroan nagusi. Taldearen izenak bere Bilboko jatorria ongi adierazten du. 1950ean sortu ziren, eta, aldaketa askorekin, gaur egun arte iraundu dute. Horrelako taldeen artean dekanoa da. Mundu osoan abestu dute (Mexikon, Errusian, Polonian...), sarritan, kontzertu erreibindikatiboetan.

## Abesti ospetsuak

* "Tiene Bilbao un gran tesoro" (Bilbok altxor handi bat du) Athleticen ereserki zaharra
* "Altza Gaztiak", Athleticen ereserkia (1984)
* "Gernika", bonbardeaketaren 50. urteurrenean abestutako zortziko (1987)
* "Bilbao", Carmelo Larrearen abestia (1980)

## Egungo taldekideak

* Jose Luis Fernández Arteta (baritonoa)
* Jose Antonio González de Bizkaia (lehen tenorea)
* Eduardo Robles (bigarren tenorea)
* Jazinto Oñate (baxu)

## Ikus, gainera

* Bilbainada

## Kanpo estekak

* (Gaztelaniaz):Jose Mari Amantesen erreportaia Bilbao aldizkarian, 2021eko azaroan.
* (Gaztelaniaz):Youtubeko bideoa.
* Datuak: Q110112867
# Los Cipreses ibaiaren erreserba nazionala

Los Cipreses ibaiaren erreserba nazionala Txileko eremu babestu bat da, Bernardo O'Higgins Jeneralaren eskualdeko Andeetan dagoena, Rancagua hiritik 50 km-ra. Carretera del Cobrearen eta Azidoaren Ibilbidearen bidez irits daiteke bertara.
Erreserba hau 1985ean sortu zen. Gaur egun, Basogintzako Korporazio Nazionalak (CONAF) babesten du, eta Txileko eremu basati babestuetan ekoturismoa garatzea du helburu.
Ibar honen hondoan, mendi estu batetik barrena, mando edo zaldietarako egokia, Cipreses ibaiaren sorrera dago. Antzina, Cipreses glaziarretik ateratzen zen ibarraren hasieran. Hala ere, glaziarrak atzera egin du urteen poderioz, eta haranaren goialdean gailurra dago arrokazko tapoi moduko batean, harkaitzetik geratzen dena ahokatzen duena. Ibaia zuzenean sortzen da glaziarraren azpian, ikuskizun zirraragarri batean.

## Bisitariak

Erreserba honek Txileko eta atzerriko bisitari ugari jasotzen ditu urtero.
Las Palmas de Cocalán erreserba nazionaleko bisitariak :
| Urtea | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 |
| txiletarrak | 7.297 | 8.986 | 808/10 | 10.283 | 12.017 | 12.540 | 19.618 | 22.162 | 27.171 | 31.698 | 24.935 | 32.564 |
| atzerritarrak | 404 | 416 | 415 | 364 | 361 | 349 | 470 | 395 | 462 | 275 | 301 | 419 |
| Guztira | 7.701 | 9.402 | 11.223 | 10.647 | 12.378 | 889 | 88.01.20 | 22.557 | 27.633 | 31.973 | 25.236 | 32.983 |

## Erreferentziak

* ↑ Subsecretaría de Turismo y Corporación Nacional Forestal. Visitas al Sistema Nacional de Áreas Silvestres Protegidas por el Estado (SNASPE). Serie 2007-2016.. .
* ↑ Estadisticas de Visitación. Corporación Nacional Forestal (CONAF). .

## Kanpo loturak

* Reserva Nacional Río de Los Cipreses en CONAF.
* Datuak: Q5802956
* Multimedia: Río de Los Cipreses Nature Reserve / Q5802956
# Los Casarejos

Los Casarejos Lausa Haraneko erromatar aztarnategi arkeologikoa da, San Martín de Losa herrian dagoena. Villa edo landa-etxe hau IV. mendeko amaieran edo V. mendeko hasieran eraiki zuten eta mosaiko handi bat eta hipokausto bat ditu.
1993an Espainiako gobernuak Bien de Interés Cultural izendatu zuen.

## Erreferentziak

* ↑ www.turismoburgos.org
* ↑ www.turismocastillayleon.com
* ↑ Espainiako Kultura Ministerioa

## Kanpo estekak

* Datuak: Q42942455
# Los Cerrillos udalerria

Los Cerrillos Uruguaiko Canelones departamenduko udalerrietako bat da. Udalerriaren hiriburua izen bereko hiria da.

## Historia

Los Cerrillos udalerria 2010eko martxoaren 15eko 18.653 Zenbakidun Legearen ondorioz sortu zen, 2.000 biztanletik gorako herriek udalerriak eratzea agintzen zuen 18.567 Zenbakidun Legea betearaziz.

## Politika eta administrazioa

Alkateak eta lau zinegotzik osatzen dute udalbatza.
Alkateak:
| Zkia. | Alkatea | Alderdi politikoa | Agintaldiaren hasiera | Agintaldiaren amaiera |
| 1. | Rosa María Imoda | Alderdi Nazionala | 2010 | 2015 |
| 1. | Rosa María Imoda | Alderdi Nazionala | 2015 | 2020 |

## Herriak

Udalerria ondorengo herriek osatzen dute:
* Los Cerrillos (hiriburua)
* Campo Militar
* Sofía Santos
* Las Brujas
* Parador Tajes

## Erreferentziak

* ↑ (Gaztelaniaz) Poder Legislativo. (2009-09-13). Ley Nº 18567: Descentralización política y participación ciudadana.. (Noiz kontsultatua: 2019-05-18).
* ↑ (Gaztelaniaz) Ley Nº 18653: Municipios y distritos electorales.. 2010-08-19 (Noiz kontsultatua: 2019-05-18).
* ↑ (Gaztelaniaz) Portal 180. (2015-05-11). Quiénes son los 112 alcaldes del país. (Noiz kontsultatua: 2019-05-18).

## Kanpo estekak

* Datuak: Q6030009
* Multimedia: Municipio de Los Cerrillos, Canelones / Q6030009
# Los Chunguitos

Los Chunguitos flamenko-runba musika talde espainiarra da, Juan eta José Salazar anaiek osatua, extremadurar ijito familia batean sortua. Porrina de Badajoz, Azúcar Moreno eta Alazán artistak ere familia berekoak dira.

## Diskografia

* 1977 - Los Chunguitos
* 1978 - Vive Gitano
* 1979 - Limosna De Amor
* 1980 - Pa Ti Pa Tu Primo
* 1981 - Sangre Caliente
* 1982 - Barrio
* 1983 - Recuerdo de Enrique
* 1983 - Callejón Sin Salida
* 1984 - Vagando Por Ahí
* 1985 - Contra La Pared
* 1986 - Después De La Tormenta
* 1988 - Vive A Tu Manera
* 1989 - Tiempos Difíciles
* 1990 - Baila Con Los Chunguitos
* 1991 - Plaza Vieja
* 1992 - De Pura Sangre
* 1993 - ¡Marcha!
* 1995 - Zoraida
* 1996 - ¡Pa Reventar!
* 1999 - Auténtico
* 2001 - La Medalla
* 2003 - Morir De Amor
* 2004 - Abre Tu Corazón
* 2006 - Buena Suerte
* 2008 - La Vida Sigue
* 2012 - Se Escapa

## Erreferentziak

* ↑ Jondoweb

## Kanpo estekak

* Datuak: Q3259728
* Multimedia: Los Chunguitos / Q3259728
# Los Cedrales

Los Cedrales Paraguaiko udalerri bat da, Paraná Garaiko departamenduan kokatua. 2017ko estimazioen arabera 10357 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q2445810